Javaslat AZ EURÓPAI PARLAMENT ÉS A TANÁCS HATÁROZATA az Európai Unió Szolidaritási Alapjának igénybevételéről /* COM/2014/0648 final */





INDOKOLÁS A 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet[1] és különösen annak 10. cikke, a pénzügyi keret megfelelő fejezeteinek felső határát túllépve – 2011. évi árakon – évi 500 millió EUR-s felső határig engedélyezi az Európai Unió Szolidaritási Alapjának igénybevételét. Az Alapból való részesedés részletes feltételeit az Európai Unió Szolidaritási Alapjának létrehozásáról szóló, 2014. május 15-i 661/2014/EU európai parlamenti és tanácsi rendelettel módosított 2012/2002/EK tanácsi rendelet[2] tartalmazza. A Szerbia, Horvátország és Bulgária által benyújtott kérelmek alapján az alapból nyújtandó támogatás az okozott összes kárra vonatkozó becslés alapján a következő: Katasztrófa || Közvetlen kár (millió EUR) || A jelentős katasztrófa küszöbértéke (millió EUR) || A támogatható intézkedések összes költsége (millió EUR) || A küszöbérték alatti közvetlen kár 2,5 %-a (EUR-ban) || A küszöbérték feletti közvetlen kár 6 %-a (EUR-ban) || A felső határ alkal-mazása || A javasolt támogatás teljes összege (EUR) Szerbia || 1 105,622 || 174,649 || 381,967 || 4 366 225 || 55 858 380 || nem || 60 224 605 Horvátország || 297,629 || 254,229 || 108,799 || 6 355 725 || 2 604 000 || nem || 8 959 725 Bulgária || 311,328 || 232,502 || 285,440 || 5 812 550 || 4 729 560 || nem || 10 542 110 ÖSSZESEN || || 79 726 440 A kérelmek vizsgálata alapján[3], valamint figyelembe véve az alapból nyújtható maximális támogatást és annak lehetőségét, hogy az előirányzatok átcsoportosíthatók, a Bizottság 79 726 440 EUR összegben javasolja az Európai Unió Szolidaritási Alapjának igénybevételét. A Bizottság a vonatkozó kötelezettségvállalási és kifizetési előirányzatok 2014. évi költségvetésbe való bevezetése érdekében költségvetés-módosítási tervezetet nyújt be. Amennyiben nincs egyetértés, háromoldalú eljárás indul az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[4] 11. pontja alapján. Javaslat AZ EURÓPAI PARLAMENT ÉS A TANÁCS HATÁROZATA az Európai Unió Szolidaritási Alapjának igénybevételéről AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Unió Szolidarítási Alapjának létrehozásáról szóló, 2012. november 11-i 2012/2002/EK tanácsi rendelet módosításáról szóló 2014. május 15-i 661/2014/EU európai parlamenti és tanácsi rendeletre[5] és különösen annak 4. cikkének (3) bekezdésére, tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra[6] és különösen annak 11. cikkére, tekintettel a Bizottság javaslatára[7], mivel: (1) Az Európai Unió a katasztrófa sújtotta régiók lakossága iránti szolidaritás gyakorlati érvényesítése érdekében létrehozta az Európai Unió Szolidaritási Alapját (a továbbiakban: az alap). (2) Az 1311/2013/EU, Euratom rendelet 10. cikke az alap igénybevételét évi 500 millió EUR-s felső határig engedélyezi (2011. évi árakon). (3) Az alap igénybevételére vonatkozó rendelkezéseket a 2012/2002/EK rendelet tartalmazza. (4) Szerbia árvíz miatt kérelmet nyújtott be az alap igénybevételére. (5) Horvátország árvíz miatt kérelmet nyújtott be az alap igénybevételére. (6) Bulgária árvíz miatt kérelmet nyújtott be az alap igénybevételére. ELFOGADTÁK EZT A HATÁROZATOT: 1. cikk Az Európai Unió Szolidaritási Alapjából az Európai Unió 2014-es költségvetési évre szóló általános költségvetése terhére 79 726 440 EUR összeg kerül igénybevételre kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, az Európai Parlament részéről a Tanács részéről az elnök az elnök [1] HL L 347., 2013.12.20., 884. o. [2] HL L 311., 2002.11.14., 3. o. és HL L 189., 2014.6.27., 143. o. [3] C(2014) 7380. [4] HL C 373., 2013.12.20., 1. o. [5] HL L 311., 2002.11.14., 3. o. és HL L 189., 2014.6.27., 143. o. [6] HL C 373., 2013.12.20., 1. o. [7] HL C […]., [...], […]. o.